สวาทแคท สั่งพักงานแข้งฉาวไม่มีกำหนด
คืบหน้าคดีนักฟุตบอลสวาทแคท บุกงัดบ้านหวังข่มขืนนักศึกษาสาว ล่าสุดสโมสรฯ นำตัวนักเตะฉาวแถลงข่าว อ้างเหตุการณ์ที่เกิดขึ้นเป็นการเข้าใจผิด พร้อมขอโทษแฟนบอลชาวโคราชที่ทำให้เสื่อมเสียชื่อเสียง ขณะที่ต้นสังกัดสั่งพักงานต่อไปไม่มีกำหนด จนกว่าคดีความจะแล้วเสร็จ,วันที่ 1 ก.พ. ผู้สื่อข่าวรายงานความคืบหน้ากรณี นางสาวเอ (นามสมมติ) อายุ 25 ปี นักศึกษาสาวชั้นปีที่ 3 มหาวิทยาลัยเอกชนแห่งหนึ่ง ได้เข้าแจ้งความดำเนินคดีกับ นายพร้อมพงษ์ กรานสำโรง อายุ 30 ปี นักฟุตบอลศูนย์หน้าทีมสวาทแคท นครราชสีมา มาสด้า เอฟซี โดยกล่าวหาว่า นายพร้อมพงษ์ได้บุกรุกเข้าไปในบ้านเลขที่ 509 หมู่บ้านเทพธานี ต.จอหอ อ.เมือง จ.นครราชสีมา ซึ่งเป็นบ้านพักของนางสาวเอ,ขณะที่ นางสาวเอ นอนพักผ่อนอยู่บนชั้นสองในบ้านเพียงลำพัง และพยายามปลุกปล้ำลวนลามนางสาวเอ แต่นางสาวเอไม่ยินยอม และต่อสู้ขัดขืนหนีรอดมาได้ โดยเหตุการณ์ดังกล่าวเกิดขึ้นเมื่อช่วงเวลา 04.00 น. ของวันที่ 29 มกราคมที่ผ่านมา ซึ่งต่อมาพนักงานสอบสวน สภ.จอหอ อ.เมือง จ.นครราชสีมา ท้องที่เกิดเหตุ ได้รวบรวมพยานหลักฐาน และออกหมายเรียกตัวนายพร้อมพงษ์ไปรับทราบข้อกล่าวหาบุกรุกเคหะสถานผู้อื่นในยามวิกาลและกระทำอนาจารผู้อื่น โดยเมื่อช่วงค่ำวานนี้ นายพร้อมพงษ์ พร้อมทนายความ เดินทางไปพบกับพนักงานสอบสวนเจ้าของคดีเพื่อรับทราบข้อกล่าวหาแล้ว โดยได้ให้การปฏิเสธทุกข้อกล่าวหา และขอไปให้การในชั้นศาล,ล่าสุดเมื่อเวลา 13.30 น. พ.ต.อ.วิทยา นิไทรโยค ผู้จัดการทีมนครราชสีมา มาสด้า เอฟซี พร้อมด้วยนายพร้อมพงษ์ ได้เปิดแถลงข่าวที่สโมสรนครราชสีมา มาสด้า เอฟซี ภายในสนามกีฬาเฉลิมพระเกียรติ 80 พรรษา อ.เมือง จ.นครราชสีมา โดยนายพร้อมพงษ์ กล่าวยอมรับว่า ตนเองได้เข้าไปในบ้านหลังที่เกิดเหตุจริง เพราะต้องการไปตามหาแฟนสาวของตน ซึ่งเป็นเพื่อนกับนางสาวเอ โดยก่อนหน้านี้ตนทะเลาะกับแฟนสาว และคิดว่าแฟนสาวน่าจะหนีไปหานางสาวเอที่บ้านหลังดังกล่าว จึงเดินทางไปตามหา โดยยอมรับว่าก่อนหน้าที่จะเดินทางไปบ้านหลังดังกล่าว ได้ไปรับประทานอาหารกับเพื่อนนักฟุตบอลด้วยกัน แต่ไม่ได้มีอาการมึนเมามากมายแต่อย่างใด และไม่มีการปลุกปล้ำ หรือทำอนาจารนางสาวเอแต่อย่างใด เรื่องที่เกิดขึ้นน่าจะเป็นการเข้าใจผิดกัน,ระหว่างแถลงข่าว นายพร้อมพงษ์ ได้ถอดเสื้อโชว์ตามร่างกายทั้งด้านหน้าและด้านแผ่นหลังว่าไม่มีร่องรอยการขีดข่วน หรือร่องรอยการต่อสู้แต่อย่างใด,ด้าน พ.ต.อ.วิทยา กล่าวว่า สโมสรฯ ยังคงมีคำสั่งพักงานนายพร้อมพงษ์ต่อไปโดยไม่มีกำหนด จนกว่าคดีความจะแล้วเสร็จ ซึ่งสโมสรฯ ต้องขอโทษแฟนบอลชาวนครราชสีมาที่ทำให้เกิดเรื่องเสื่อมเสียชื่อเสียง อย่างไรก็ตาม ทุกอย่างขอให้เป็นไปตามขั้นตอนของกฎหมาย,ทั้งนี้ ผู้สื่อข่าวได้สอบถามนางสาวเอ ผู้เสียหาย ผ่านทางโทรศัพท์ ถึงการแถลงข่าวดังกล่าว ซึ่งนางสาวเอยังคงยืนยันว่า จะไม่มีการยอมความอย่างเด็ดขาด ส่วนใครจะพูดอย่างไรก็เป็นสิทธิ์ของคนนั้น จากนี้ไปขอให้ทุกอย่างเป็นไปตามขั้นตอนกระบวนการทางกฎหมาย,ขณะที่ พ.ต.ท.วรเชษฐ์ ป้องสุธาธาร พนักงานสอบสวน สภ.จอหอ และเป็นเจ้าของคดี เปิดเผยว่า จากนี้ไปคงต้องเรียกทั้งสองฝ่ายคือ ตัวนางสาวเอ ผู้เสียหาย และนายพร้อมพงษ์ ผู้ต้องหา มาให้ปากคำกับพนักงานสอบสวนเพิ่มเติม ส่วนการที่นายพร้อมพงษ์ปฏิเสธทุกข้อกล่าวหา และพร้อมจะไปให้การในชั้นศาล ก็เป็นสิทธิ์ของนายพร้อมพงษ์ โดยขั้นตอนต่อไป พนักงานสอบสวนจะรวบรวมพยานหลักฐานเพื่อสรุปสำนวนคดีเสนออัยการส่งฟ้องต่อศาล ซึ่งคาดว่าประมาณ 2 สัปดาห์ ก็สามารถสรุปสำนวนคดีได้.
คืบหน้าคดีนักฟุตบอลสวาทแคท บุกงัดบ้านหวังข่มขืนนักศึกษาสาว ล่าสุดสโมสรฯนำตัวนักเตะฉาวแถลงข่าว อ้างเหตุการณ์ที่เกิดขึ้นเป็นการเข้าใจผิด พร้อมขอโทษแฟนบอลชาวโคราชที่ทำให้เสื่อมเสียชื่อเสียง ขณะที่ต้นสังกัดสั่งพักงานต่อไป
นครราชสีมา มาสด้า เอฟซี,สวาทแคท,นายพร้อมพงษ์ กรานสำโรง,วิทยา นิไทรโยค,พักงานแข้งฉาว,ปลุกปล้ำลวนลาม,ไทยพรีเมียร์ลีก,ข่าว,ข่าวกีฬา,ไทยรัฐออนไลน์